title: Регламент за изпълнение (ЕС) 2017/78 на Комисията от 15 юли 2016 година за установяване на административни разпоредби за ЕО одобрение на типа на моторни превозни средства по отношение на техните бордови системи за eCall на базата на номер 112, и на еднакви условия за изпълнението на Регламент (ЕС) 2015/758 на Европейския парламент и на Съвета по отношение на правото на личен живот и защитата на данните на ползвателите на такива системи (Текст от значение за ЕИП. )

text:
                  17.1.2017

                  BG

                  Официален вестник на Европейския съюз

                  L 12/26

            РЕГЛАМЕНТ ЗА ИЗПЪЛНЕНИЕ (ЕС) 2017/78 НА КОМИСИЯТА
      от 15 юли 2016 година
      за установяване на административни разпоредби за ЕО одобрение на типа на моторни превозни средства по отношение на техните бордови системи за eCall на базата на номер 112, и на еднакви условия за изпълнението на Регламент (ЕС) 2015/758 на Европейския парламент и на Съвета по отношение на правото на личен живот и защитата на данните на ползвателите на такива системи
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) 2015/758 на Европейския парламент и на Съвета от 29 април 2015 г. относно изискванията за одобряване на типа по отношение на въвеждането на бордовата система eCall, основаваща се на услугата 112, и за изменение на Директива 2007/46/ЕО (1), и по-специално член 6, параграф 13 и член 9 от нея,
      като има предвид, че:

                  (1)

                  Регламент (ЕС) 2015/758 определя общо задължение за новите типове превозни средства от категории M1 и N1 да бъдат оборудвани с бордови системи за eCall на базата на номер 112, считано от 31 март 2018 г.

                  (2)

                  Делегиран регламент (ЕС) 2017/79 на Комисията (2) определя специфичните технически изисквания и процедури за изпитване за ЕО одобрение на типа на моторни превозни средства по отношение на техните бордови системи за eCall на базата на номер 112, както и за ЕО одобрение на типа на бордови отделни технически възли (ОТВ) за eCall на базата на номер 112, и на бордови компоненти за eCall на базата на номер 112.

                  (3)

                  Директива 2007/46/ЕО на Европейския парламент и на Съвета (3) установява общата рамка за ЕО одобрение на типа на моторните превозни средства и определя ролите и отговорностите на всички участници на различните етапи в процеса на одобрение. В допълнение, необходимо е да се определят специфични административни разпоредби за ЕО одобрението на типа на моторните превозни средства, оборудвани с бордови системи за eCall на базата на номер 112, бордови ОТВ и компоненти, на базата на номер 112.

                  (4)

                  За да се осигурят еднакви условия за изпълнението на процедурите за изпитване за ЕО одобрение на типа и да се опрости кандидатстването за такова одобрение, следва да се създаде стандартизиран набор от информационни документи, образци на сертификати за ЕО одобрение на типа, образци за маркировката за ЕО одобрение на типа.

                  (5)

                  Производителите следва да осигурят, че бордовите системи за eCall на базата на номер 112, не могат да бъдат проследявани и че не са обект на постоянно следене. За тази цел следва да се осигури, че бордовите системи за eCall на базата на номер 112, не са налични за комуникация в нормалното им работно състояние и че данните в тяхната вътрешна памет не са достъпни извън системите за никакви субекти преди задействането на повикването eCall. Производителите следва също така да прилагат адекватни предпазни мерки за защита на сигурността на данните във вътрешната памет на системата от нерегламентиран достъп или злоупотреба.

                  (6)

                  Всички данни, обработвани чрез бордова система за eCall на базата на номер 112, трябва да бъдат съответстващи, относими и пропорционални на целите, за които тези данни се събират и обработват.

                  (7)

                  Потребителите следва да разполагат с изчерпателна и надеждна информация относно функционирането на бордовата система за eCall на базата на номер 112, и по-специално за начина, по който данните се обработват от системата и за начина, по който данните са защитени. Потребителите следва също така да бъдат информирани относно характеристиките и особеностите на всяка частна услуга за спешни повиквания или други услуги с добавена стойност, ако са монтирани в моторното превозно средство.

                  (8)

                  Последователният подход към информацията за потребителите за функционирането на бордовата система за eCall на базата на номер 112, изисква създаването на образец на информацията за ползвателя, съдържащ минималната информация, която да се предоставя заедно с техническата документация на превозното средство.

                  (9)

                  На производителите на превозни средства следва да се даде достатъчно време да се адаптират към тези технически изисквания за одобрение на бордови системи за eCall на базата на номер 112. На държавите членки също така следва да се даде достатъчно време, за да разгърнат на територията си необходимата инфраструктура за центъра за приемане на спешни повиквания („PSAP“) за правилното приемане и обработване на повикванията eCall. Поради тази причина датата за прилагане на настоящия регламент следва да бъде същата като датата за задължително прилагане на бордови системи за eCall на базата на номер 112, в съответствие с Регламент (ЕС) 2015/758.

                  (10)

                  Мерките, предвидени в настоящия регламент са в резултат на проведени консултации с Европейския надзорен орган по защита на данните в съответствие с член 28, параграф 2 от Регламент (ЕО) № 45/2001 на Европейския парламент и на Съвета (4).

                  (11)

                  Мерките, предвидени в настоящия регламент, са в съответствие със становището на Техническия комитет по моторните превозни средства,

            ПРИЕ НАСТОЯЩИЯ РЕГЛАМЕНТ:
      Член 1
      Предмет
      С настоящия регламент се установяват административните разпоредби за одобрението на нови типове превозни средства по отношение на бордовите системи за eCall на базата на номер 112, както и на бордови отделни технически възли (ОТВ) за eCall на базата на номер 112 и на бордови компоненти eCall на базата на номер 112, които са проектирани и конструирани за такива превозни средства.
      Той също така определя еднакви условия за изпълнението на разпоредбите на Регламент (ЕС) 2015/758 по отношение на правото на личен живот и защита на данните на ползвателите на бордови системи за eCall на базата на номер 112.
      Член 2
      ЕО одобряване на типа на превозни средства по отношение на бордовите системи за eCall на базата на номер 112
      1.   Производителят подава до органа по одобряването, както е определен в член 3, параграф 29 от Директива 2007/46/ЕО, заявление за ЕО одобрение на типа на превозно средство по отношение на неговата бордова система за eCall на базата на номер 112.
      2.   Заявлението, посочено в параграф 1, се изготвя в съответствие с образеца, включен в част 1 от приложение I.
      3.   Когато техническите изисквания, посочени в член 5 от Делегиран регламент (ЕС) 2017/79, са изпълнени, органът по одобряване издава ЕО одобрение на типа и сертификат за ЕО одобрение на типа, номериран в съответствие със системата, установена в приложение VII към Директива 2007/46/ЕО.
      Държавата членка не може да присвоява същия номер на друг тип превозно средство.
      4.   Сертификатът за ЕО одобрение на типа се изготвя въз основа на образеца, включен в част 2 от приложение I.
      5.   Производителят предоставя в ръководството на потребителя информация за обработката на данни, извършвана посредством бордовата система за eCall на базата на номер 112, като използва образеца, включен в част 3 от приложение I към настоящия регламент.
      Член 3
      ЕО одобряване на типа на бордови ОТВ за eCall на базата на номер 112, или на бордови компоненти за eCall на базата на номер 112
      1.   Производителят подава до органа по одобряването, както е определен в член 3, параграф 29 от Директива 2007/46/ЕО, заявление за ЕО одобрение на бордови ОТВ за eCall на базата на номер 112, или на бордови компоненти за eCall на базата на номер 112.
      2.   Заявлението, посочено в параграф 1, се изготвя в съответствие с образеца, включен в част 1 от приложение II към настоящия регламент.
      3.   Когато техническите изисквания, посочени съответно в член 6 от Делегиран регламент (ЕС) 2017/79, по отношение на компонентите, и в член 7 от него, по отношение на ОТВ, са изпълнени, органът по одобряването издава ЕО одобрение на типа и сертификат за ЕО одобрение на типа, и номер на одобрението на типа, който е съгласно системата за номериране, установена в приложение VII към Директива 2007/46/ЕО.
      Държавата членка не може да присвоява същия номер на друг тип ОТВ или компонент.
      4.   Сертификатът за ЕО одобрение на типа се изготвя въз основа на образеца, включен в част 2 от приложение II.
      Член 4
      Маркировка за одобрение на типа
      Всеки компонент или ОТВ, които отговарят на тип, за който е издадено ЕО одобрение съгласно настоящия регламент, носи маркировката за ЕО одобрение в съответствие с образеца, включен в част 3 от приложение II.
      Член 5
      Право на личен живот и защита на данните
      1.   Производителят предприема необходимите мерки, за да осигури, че бордовата система за eCall на базата на номер 112, или бордовият ОТВ за eCall на базата на номер 112, не могат да бъдат проследявани и не са обект на постоянно следене в нормалното им работно състояние. Производителят освен това осигурява, че данните във вътрешната памет на тази система или ОТВ автоматично и непрекъснато се заличават и не са достъпни извън бордовата система или ОТВ за никакви субекти преди задействане на повикването eCall.
      2.   Производителят информира собственика на превозното средство за мерките, предприети в съответствие с член 6, параграф 9 от Регламент (ЕС) 2015/758, като използва образеца, включен в част 3 от приложение I към настоящия регламент.
      3.   Производителят предприема подходящи предпазни мерки (например като използва технологии за криптиране) за защита на сигурността на личните данни във вътрешната памет на бордовата система за eCall на базата на номер 112, или на бордовия ОТВ за eCall на базата на номер 112, и за предотвратяване на следене и злоупотреба. Такива мерки трябва да бъдат уместни, строго пропорционални и необходими за набелязаната цел.
      Член 6
      Влизане в сила и прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Той се прилага от 31 март 2018 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 15 юли 2016 година.

               За Комисията

               Председател

            Jean-Claude JUNCKER

         (1)  ОВ L 123, 19.5.2015 г., стр. 77.

         (2)  Делегиран регламент (ЕС) 2017/79 на Комисията от 12 септември 2016 г. за установяване на подробни технически изисквания и процедури за изпитване за ЕО одобряване на типа на моторни превозни средства по отношение на техните бордови системи eCall, основаващи се на телефон 112, на отделни технически възли и компоненти за бордови системи eCall, основаващи се на телефон 112, и за допълнение и изменение на Регламент (ЕС) 2015/758 на Европейския парламент и на Съвета по отношение на приложимите стандарти (вж. страница 44 от настоящия брой на Официален вестник).

         (3)  Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (Рамкова директива) (ОВ L 263, 9.10.2007 г., стр. 1).

         (4)  Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (ОВ L 8, 12.1.2001 г., стр. 1).

         ПРИЛОЖЕНИЕ I

            Административни документи за ЕО одобрение на типа на моторни превозни средства по отношение на монтирането на бордови системи за eCall на базата на номер 112

         ЧАСТ 1

            Информационен документ

            ОБРАЗЕЦ

         Информационен документ № … относно ЕО одобряването на типа на моторно превозно средство по отношение на неговата бордова система за eCall на базата на номер 112.
         Посочената по-долу информация се предоставя в три екземпляра и включва списък на съдържанието. Всички чертежи се представят в подходящ мащаб и с достатъчни подробности във формат А4 или в папка с формат А4. Снимките, когато има такива, трябва да са достатъчно подробни.
         Ако системата, компонентите или отделните технически възли, посочени в настоящия информационен документ, имат електронни органи за управление, трябва да бъде предоставена информация относно техните експлоатационни показатели.
         0.   ОБЩИ ПОЛОЖЕНИЯ
         0.1.   Марка (търговско наименование на производителя): …
         0.2.   Тип: …
         0.2.1.   Търговско(и) наименование(я) (ако има такова(ива): …
         0.3.   Начини за идентификация на типа, ако е маркиран върху превозното средство (1): …
         0.3.1.   Разположение на тази маркировка: …
         0.4.   Категория на превозното средство (2): …
         0.5.   Наименование на дружеството и адрес на производителя: …
         0.8.   Наименование(я) и адрес(и) на монтажния(те) завод(и): …
         0.9.   Наименование и адрес на представителя (ако има такъв) на производителя: …
         1.   ОБЩИ КОНСТРУКТИВНИ ХАРАКТЕРИСТИКИ НА ПРЕВОЗНОТО СРЕДСТВО
         1.1.   Снимки и/или чертежи на представително превозно средство: …
         9.   КАРОСЕРИЯ
         9.1.   Тип каросерия (4): …
         9.10.   Вътрешно оборудване
         9.10.2.   Разположение и обозначения на органите за управление, сигналните устройства и показващите уреди
         9.10.2.1   Снимки и/или чертежи на разположението на символите и органите за управление, сигналните устройства и показващите уреди, изобразяващи по-специално символа и позицията на сигналното устройство/показващия уред (ако има такива) или описание на другите средства, използвани за предупреждаване на пътниците в превозното средство в случай на критична повреда, която би довела до невъзможност на системата да извърши повикване eCall на базата на номер 112: …
         9.12.2.   Характеристика и разположение на допълнителните системи за обезопасяване (да се посочи да/не/по избор):

                     (L = лява страна, R = дясна страна, C = централно)

                     Предна въздушна възглавница

                     Странична въздушна възглавница

                     Устройство за предварително обтягане на коланите

                     Първи ред седалки

                     L
                     C
                     R

                     Втори ред седалки (*1)

                     L
                     C
                     R

               9.12.4.   Кратко описание на електрическите/електронните компоненти (ако има такива) …
         12.   ДРУГИ
         12.8.   Система за eCall
         12.8.1.   Наличие: да/не (3).
         12.8.2.   Техническо описание и/или схема: …
         12.8.3.   Номер на одобрение на типа (ако е наличен) на бордовия отделен технически възел (ОТВ) за eCall: …
         12.8.4.   За система за eCall, която не е одобрена като ОТВ:
         12.8.4.1   Подробно описание, снимки и/или чертежи на системата за eCall и нейното разположение в превозното средство: …
         12.8.4.2   Списък на основните съставни компоненти на системата за eCall: …
         12.8.4.3   Електронна схема: …
         12.8.5.   Наличието на система за eCall за услуга, предоставяна от трета страна (УПТС): да/не (3).
         12.8.6.   Наличие на други услуги с добавена стойност: да/не (3).
         12.8.7.   Декларацията за съответствие със стандартите, посочени в член 5, параграф 8 от Регламент (ЕС) 2015/758: да/не (3).
         Дата, подпис

            Обяснителни бележки

                     (1)

                     Ако начинът за идентификация на типа съдържа знаци, които не се отнасят до описанието на типа на превозното средство, компонента или отделния технически възел, предмет на настоящия информационен документ, тези знаци се представят в документацията със символа „?“ (напр. ABC??123??).

                     (2)

                     Съгласно дефиницията в част А от приложение II към Директива 2007/46/ЕО.

                     (3)

                     Ненужното се зачерква.

                     (4)

                     Използвайте кодовете, както са определени в част В от приложение II към Директива 2007/46/ЕО.

               ЧАСТ 2

            Сертификат за ЕО одобрение на типа

            ОБРАЗЕЦ

         Формат: А4 (210 × 297 mm)
         СЕРТИФИКАТ ЗА ЕО ОДОБРЕНИЕ НА ТИПА
         Печат на органа по одобряване на типа
         Информация относно:

                                 —

                                 ЕО одобрение на типа (1)

                                 —

                                 разширение на ЕО одобрение на типа (1)

                                 —

                                 отказ на ЕО одобрение на типа (1)

                                 —

                                 отнемане на ЕО одобрение на типа (1)

                     За даден тип превозно средство по отношение на монтирането на бордови системи за eCall на базата на номер 112

               във връзка с Регламент (ЕС) 2015/758, последно изменен с Регламент (ЕС) …/…
         Номер на ЕО одобрението на типа: …
         Основание за разширяването: …
         РАЗДЕЛ I
         0.1.   Марка (търговско наименование на производителя): …
         0.2.   Тип: …
         0.2.1.   Търговско(и) наименование(я) (ако има такова(ива): …
         0.3.   Начини за идентификация на типа, ако е маркиран върху превозното средство (2): …
         0.3.1.   Разположение на тази маркировка: …
         0.4.   Категория на превозното средство (3): …
         0.5.   Наименование на дружеството и адрес на производителя: …
         0.8.   Наименование(я) и адрес(и) на монтажния(те) завод(и): …
         0.9.   Наименование и адрес на представителя на производителя (ако има такъв): …
         РАЗДЕЛ II
         1.   Допълнителна информация (когато е приложимо): вж. допълнението
         2.   Техническа служба, отговаряща за провеждане на изпитванията: …
         3.   Дата на протокола от изпитването: …
         4.   Номер на протокола от изпитването: …
         5.   Забележки (ако има такива): вж. допълнението.
         6.   Място: …
         7.   Дата: …
         8.   Подпис: …

                     Приложения:

                                 1.

                                 Информационен пакет.

                                 2.

                                 Протокол от изпитването.

            Обяснителни бележки

                     (1)

                     Ненужното се зачерква.

                     (2)

                     Ако начинът за идентификация на типа съдържа знаци, които не се отнасят до описанието на типа на превозното средство, компонента или отделния технически възел, предмет на настоящия информационен документ, тези знаци се представят в документацията със символа „?“ (напр. ABC??123??).

                     (3)

                     Съгласно дефиницията в част А от приложение II към Директива 2007/46/ЕО.

            Допълнение

               към сертификат за ЕО одобрение на типа № …

            1.   Допълнителна информация
            1.1.   Кратко описание на монтираната на превозното средство система за eCall: …
            1.2.   Разположение на системата за eCall: …
            1.3.   Начини на задействане на системата за eCall: …
            1.4.   Захранване на системата за eCall: …
            1.5.   Система за eCall за УПТС, монтирана на превозното средство: да/не (1).
            1.6.   Други услуги с добавена стойност: да/не (1).
            2.   Номер на одобрението на типа на бордовия ОТВ/компонент (1) за eCall на базата на номер 112, монтиран на превозното средство (ако има такъв), за да се отговори на изискванията на Регламент (ЕС) 2015/758 и на неговите актове за изпълнение: …
            3.   Забележки (ако има такива): …

         ЧАСТ 3

            Образец за информацията за потребителя

         Техническата документация, доставяна заедно с превозното средство (ръководството на потребителя) трябва да съдържа ясна, изчерпателна и лесно достъпна информация за бордовата система за eCall на базата на номер 112 и за начина, по който тя работи, както и за всяка система за eCall, поддържаща услуги, предоставяни от трета страна (система за УПТС) или други услуги с добавена стойност, монтирани на превозното средство, и техните допълнителни функционални възможности.
         Разликите, съществуващи между обработката на данни, извършвана посредством бордовата система за eCall на базата на номер 112 и системата за УПТС или друга услуга с добавена стойност, ако има такава, трябва да бъдат посочени ясно.
         Информацията за правото на личен живот и защитата на данните се представят отделно за системите на базата на номер 112 и системите за УПТС, преди да бъдат използвани, за да се избегне всяко недоразумение във връзка с преследваните цели и добавената стойност от обработката на данните.
         В този образец се определя минималната задължителна информация, която трябва да бъде предоставена на потребителя и може да бъде допълнена от друга подходяща информация, като се отчитат конкретните обстоятелства, при които данните се събират или обработват.
         1.   ОПИСАНИЕ НА БОРДОВАТА СИСТЕМА ЗА ECALL
         1.1.   Преглед на бордовата система за eCall на базата на номер 112, нейната работа и функционални възможности: …
         1.2.   Услугата eCall на базата на номер 112 е обществена услуга от общ интерес и е достъпна безплатно.
         1.3.   Бордовата система за eCall на базата на номер 112, е активирана по подразбиране. В случай на тежко произшествие тя се задейства автоматично посредством монтирани в превозното средство датчици. Тя също така ще се задейства автоматично, когато превозното средство е оборудвано със система за УПТС, която не функционира при настъпване на тежко произшествие.
         1.4.   Бордовата система за eCall на базата на номер 112 може да бъде задействана и ръчно, ако е необходимо. Указания за ръчно задействане на системата: …
         1.5.   В случай на критична повреда в системата, която ще извади от строя бордовата система за eCall на базата на номер 112, към намиращите се в превозното средство се отправя следното предупреждение: …
         2.   ИНФОРМАЦИЯ ОТНОСНО ОБРАБОТКАТА НА ДАННИ
         2.1.   Всяка обработка на лични данни посредством бордовата система за eCall на базата на номер 112 трябва да е в съответствие с правилата за защита на личните данни, предвидени в директиви 95/46/ЕО (2) и 2002/58/ЕО (3) на Европейския парламент и на Съвета, и по-специално трябва да се основава на необходимостта да бъдат защитени жизненоважните интереси на физическите лица в съответствие с член 7, буква г) от Директива 95/46/ЕО (4).
         2.2.   Обработката на такива данни е строго ограничена до целите на обработването на спешните повиквания eCall към единния европейски номер за спешни повиквания 112.
         2.3.   Видове данни и техните получатели

         2.3.1.   Бордовата система за eCall на базата на номер 112, може да събира и обработва само следните данни:

                     —

                     Идентификационен номер на превозното средство

                     —

                     Тип превозно средство (лек автомобил или лекотоварен автомобил)

                     —

                     Тип на складирания енергоносител за задвижване на превозното средство (бензин/дизелово гориво/природен газ/втечнен нефтен газ/електрическа енергия/водород)

                     —

                     Последните три местоположения на превозното средство и посоката му на движение

                     —

                     Файлът, регистриращ автоматичното задействане на системата с датата и часа

                     —

                     Всички допълнителни данни (ако е приложимо): …

               2.3.2.   Получатели на данните, обработвани от бордовата система за eCall на базата на номер 112, са съответните центрове за приемане на спешни повиквания, определени от съответните публични органи на държавата, на чиято територия са разположени, за да получават първи и обработват повикванията eCall до единния европейски номер 112 за спешни повиквания.
         Допълнителна информация (ако съществува): …
         2.4.   Правила за обработката на данни

         2.4.1.   Бордовата система за eCall на базата на номер 112, е проектирана така, че да гарантира, че данните в паметта на системата не са достъпна извън системата преди задействането на повикването eCall.
         Допълнителни забележки (ако има такива) …
         2.4.2.   Бордовата система за eCall на базата на номер 112, е проектирана така, че да гарантира, че не може да бъде проследявана и не е обект на постоянно следене в нормалното си работно състояние.
         Допълнителни забележки (ако има такива) …
         2.4.3.   Бордовата система за eCall на базата на номер 112 е проектирана така, че да гарантира, че данните във вътрешната памет на системата се заличават автоматично и непрекъснато.
         2.4.3.1.   Данните за местоположението на превозното средство непрекъснато за записват върху предходните данни във вътрешната памет на системата, така че във всеки един момент да са запазени най-много последните три местоположения на превозното средство, необходими за нормалното функциониране на системата.
         2.4.3.2.   Регистърът на данните за дейността в бордовата система за eCall на базата на номер 112 се съхранява не по-дълго от необходимото за постигане на целите на обработването на спешното повикване eCall, и във всеки случай не по-късно от 13 часа от момента, в който е извършено спешното повикване eCall.
         Допълнителни забележки (ако има такива) …
         2.5.   Условия за упражняване на правата на обекта на данните

         2.5.1.   Обектът на данните (собственикът на превозното средство) има право на достъп до данните и по целесъобразност — на искане за поправка, заличаване или блокиране на данните, свързани с него или нея, при обработката на които не са спазени разпоредбите на Директива 95/46/ЕО. Всяка трета страна, която е получила данните, трябва да бъде уведомена за такава поправка, заличаване или блокиране, извършени в съответствие с настоящата директива, освен ако се окаже, че това е невъзможно или е свързано с прекомерни усилия.
         2.5.2.   Обектът на данните има право да подаде жалба до компетентния орган по защита на данните, ако счита, че неговите или нейните права са били нарушени в резултат на обработката на негови или нейните лични данни.
         2.5.3.   Служба за контакт, компетентна да обработва искания за достъп (ако има такава): …
         3.   ИНФОРМАЦИЯ ОТНОСНО УСЛУГИ, ПРЕДОСТАВЯНИ ОТ ТРЕТА СТРАНА И ДРУГИ УСЛУГИ С ДОБАВЕНА СТОЙНОСТ (АКО СА МОНТИРАНИ)
         3.1.   Описание на работата и функционалните възможности на системата за УПТС/услугата с добавена стойност: …
         3.2.   Всяка обработка на лични данни чрез системата за УПТС/друга услуга с добавена стойност трябва да е в съответствие с правилата за защита на личните данни, предвидени в директиви 95/46/ЕО и 2002/58/ЕО.
         3.2.1.   Правно основание за използването на система за УПТС и/или услуги с добавена стойност, и за обработването на данни посредством: …
         3.3.   Системата за УПТС и/или другите услуги с добавена стойност обработват лични данни само въз основа на изричното съгласие на обекта на данните (собственикът или собствениците на превозното средство).
         3.4.   Условията за обработка на данни чрез система за УПТС и/или други услуги с добавена стойност, включително всяка необходима допълнителна информация относно проследимостта, следенето и обработката на лични данни: …
         3.5.   Собственикът на превозно средство, оборудвано със система за eCall за УПТС и/или друга услуга с добавена стойност в допълнение към бордовата система за eCall на базата на номер 112, има право да избере да използва бордовата система за eCall на базата на номер 112 вместо системата за eCall за УПТС и другата услуга с добавена стойност.
         3.5.1.   Данни за контакт за обработката на искания за дезактивиране на система за eCall за УПТС: …

            (*1)  Таблицата може да бъде разширена при необходимост за превозни средства с повече от два реда седалки, или когато има повече от три седалки по широчина на превозното средство.

            (1)  Ненужното се зачерква.

            (2)  Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31).

            (3)  Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации (Директива за правото на неприкосновеност на личния живот и електронни комуникации (ОВ L 201, 31.7.2002 г., стр. 37).

            (4)  Директива 95/46/EО е отменена с Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните) (ОВ L 119, 4.5.2016 г., стр. 1). Регламентът се прилага от 25 май 2018 г.

         ПРИЛОЖЕНИЕ II

            Административни документи за ЕО одобрение на типа на бордови ОТВ за eCall на базата на номер 112 или на бордови компонент от системата за eCall на базата на номер 112

         ЧАСТ 1

            Информационен документ

            ОБРАЗЕЦ

         Информационен документ № … относно ЕО одобрение на типа на бордови ОТВ за eCall на базата на номер 112 или на бордови компонент от системата за eCall на базата на номер 112 (3).
         Посочената по-долу информация се предоставя в три екземпляра и включва списък на съдържанието. Всички чертежи се представят в подходящ мащаб и с достатъчни подробности във формат А4 или в папка с формат А4. Снимките, когато има такива, трябва да са достатъчно подробни.
         Ако отделният технически възел или компонентът, посочени в настоящия информационен документ, имат електронни органи за управление, трябва да бъде предоставена информация относно техните експлоатационни показатели.
         0.   ОБЩИ ПОЛОЖЕНИЯ
         0.1.   Марка (търговско наименование на производителя): …
         0.2.   Тип: …
         0.3.   Начини за идентификация на типа, ако е маркиран на отделния технически възел (1): …
         0.3.1.   Разположение на тази маркировка: …
         0.4.   В случай на ОТВ, предназначен за категория превозното средство (2): …
         0.5.   Наименование на дружеството и адрес на производителя: …
         0.7.   Разположение и начин на поставяне на маркировката за ЕО одобрение: …
         0.9.   Наименование и адрес на представителя (ако има такъв) на производителя: …
         12.8.   Система за eCall
         12.8.2.   Техническо описание и/или схема: …
         12.8.3.1   Достатъчно подробни снимки и/или чертежи, в подходящ мащаб, които позволяват идентифицирането на ОТВ или компонента. Чертежите трябва да показват мястото в превозното средство, предвидено за ОТВ или компонента, и мястото, предназначено за маркировката за ЕО одобрение на типа върху ОТВ или компонента: …
         12.8.3.1.1.   Инструкции за монтаж в превозното средство, включително разположението и ориентацията на бордовия компонент от системата за eCall на базата на номер 112: …
         12.8.3.1.2.   Разположение и метод на монтиране в превозното средство на бордовия ОТВ за eCall на базата на номер 112: …
         12.8.3.2   Списък на главните съставни части на ОТВ или компонента: …
         12.8.7.   Декларацията за съответствие със стандартите, посочени в член 5, параграф 8 от Регламент (ЕС) 2015/758: да/не (3).

            Обяснителни бележки

                     (1)

                     Ако начинът за идентификация на типа съдържа знаци, които не се отнасят до описанието на типа на превозното средство, компонента или отделния технически възел, предмет на настоящия информационен документ, тези знаци се представят в документацията със символа „?“ (напр. ABC??123??).

                     (2)

                     Съгласно дефиницията в раздел А от приложение II към Директива 2007/46/ЕО.

                     (3)

                     Ненужното се зачерква.

               ЧАСТ 2

            Сертификат за ЕО одобрение на типа

            ОБРАЗЕЦ

         Формат: А4 (210 × 297 mm)
         СЕРТИФИКАТ ЗА ЕО ОДОБРЕНИЕ НА ТИПА
         Печат на органа по одобряване на типа
         Информация относно:

                                 —

                                 ЕО одобрение на типа (1)

                                 —

                                 разширение на ЕО одобрение на типа (1)

                                 —

                                 отказ на ЕО одобрение на типа (1)

                                 —

                                 отнемане на ЕО одобрение на типа (1)

                     за даден тип превозно средство по отношение на монтирането на бордови системи за eCall на базата на номер 112 (1)

               във връзка с Регламент (ЕС) 2015/758.
         Номер на ЕО одобрението на типа: …
         Основание за разширяването: …
         РАЗДЕЛ I
         0.1.   Марка (търговско наименование на производителя): …
         0.2.   Тип: …
         0.3.   Начин за идентификация на типа, ако е маркиран върху отделния технически възел/компонента (2): …
         0.3.1.   Разположение на тази маркировка: …
         0.4.   В случай на отделен технически възел, предназначен за категория превозно средство (3): …
         0.5.   Наименование и адрес на производителя: …
         0.7.   Разположение и начин на поставяне на маркировката за ЕО одобрение: …
         0.9.   Наименование и адрес на представителя (ако има такъв) на производителя: …
         РАЗДЕЛ II
         1.   Допълнителна информация (когато е приложимо): вж. допълнението
         2.   Техническа служба, отговаряща за провеждане на изпитванията: …
         3.   Дата на протокола от изпитването: …
         4.   Номер на протокола от изпитването: …
         5.   Забележки (ако има такива): вж. допълнението.
         6.   Място: …
         7.   Дата: …
         8.   Подпис: …

                     Приложения:

                                 1.

                                 Информационен пакет.

                                 2.

                                 Протокол от изпитването.

            Допълнение

               към сертификат за ЕО одобрение на типа № …

            1.   Допълнителна информация
            1.1.   Кратко описание на бордовия ОТВ за eCall на базата на номер 112 или на бордовия компонент от системата за eCall на базата на номер 112 (3): …
            1.1.1.   Инструкции за монтаж в превозното средство, включително разположението и ориентацията на бордовия компонент от системата за eCall на базата на номер 112: …
            1.1.2.   Кратко описание на маркировката за ЕО одобрение на бордовия ОТВ за eCall на базата на номер 112/бордовия компонент от системата за eCall на базата на номер 112 (3): …
            1.2.   Разположение и начин на монтиране в превозното средство на отделния технически възел за eCall: …
            1.3.   Начин на задействане: …
            1.4.   Електрозахранване: …
            2.   Бордовият компонент от система за eCall на базата на номер 112 отговаря на техническите изисквания, определени в приложение I към Делегиран регламент (ЕС) 2017/79 на Комисията. Освен това той отговаря на техническите изисквания, обхванати от:
            2.1.   Приложение IV към Делегиран регламент (ЕС) 2017/79: да/не (3).
            2.2.   Приложение VI към Делегиран регламент (ЕС) 2017/79: да/не (3).
            2.3.   Приложение VII към Делегиран регламент (ЕС) 2017/79: да/не (3).
            3.   Забележки (ако има такива): …

         ЧАСТ 3

            Маркировка за ЕО одобрение на типа за ОТВ и компоненти

         1.   Маркировката за ЕО одобрение на типа за компонент и отделен технически възел се състои от:
         1.1.   Правоъгълник, който огражда малка буква „е“, последвана от отличителния номер на държавата членка, която е издала ЕО одобрението на типа на компонента или отделния технически възел:

                     1

                     за Германия

                     12

                     за Австрия

                     26

                     за Словения

                     2

                     за Франция

                     13

                     за Люксембург

                     27

                     за Словакия

                     3

                     за Италия

                     17

                     за Финландия

                     29

                     за Естония

                     4

                     за Нидерландия

                     18

                     за Дания

                     32

                     за Латвия

                     5

                     за Швеция

                     19

                     за Румъния

                     34

                     за България

                     6

                     за Белгия

                     20

                     за Полша

                     36

                     за Литва

                     7

                     за Унгария

                     21

                     за Португалия

                     49

                     за Кипър

                     8

                     за Чешката република

                     23

                     за Гърция

                     50

                     за Малта

                     9

                     за Испания

                     24

                     за Ирландия

                     11

                     за Обединеното кралство

                     25

                     за Хърватия

               1.2.   В близост до правоъгълника „базовият номер на одобрение“, съдържащ се в секция 4 от номера на одобрението на типа, предшестван от двете цифри, показващи поредния номер, присвоен на настоящия регламент. Понастоящем поредният номер е „00“.
         1.3.   В случай на бордови ОТВ за eCall на базата на номер 112, на височината на правоъгълника поредният номер се предшества от символа „ECALL“.
         2.   Маркировката за ЕО одобрение на типа се поставя върху основна част на бордовия ОТВ за eCall на базата на номер 112 или на бордовия компонент от система за eCall на базата на номер 112, така че да бъде незаличима, както и ясно и лесно четлива.
         3.   Пример за маркировки за ЕО одобрение на типа на бордови ОТВ за eCall на базата на номер 112 и на бордови компонент за система за eCall на базата на номер 112 е показан на фигура 1 и съответно, на фигура 2.

            Фигура 1

            Пример за маркировка за ЕО одобрение на типа на бордови ОТВ за eCall на базата на номер 112

            Обяснителна бележка

                     Легенда

                     ЕО одобрението на типа на отделен технически възел е издадено от България под номер 0046. Първите две цифри „00“ указват, че отделният технически възел е одобрен съгласно настоящия регламент.

            Фигура 2

            Пример за маркировка за ЕО одобрение на типа на бордови компонент за система за eCall на базата на номер 112

            Обяснителна бележка

                     Легенда

                     ЕО одобрението на типа на компонент е издадено от Германия под номер 00026. Първите две цифри „00“ указват, че компонентът е одобрен съгласно настоящия регламент.

            (1)  Ненужното се зачерква.

            (2)  Ако начинът за идентификация на типа съдържа знаци, които не се отнасят до описанието на типа на превозното средство, компонента или отделния технически възел, предмет на настоящия информационен документ, тези знаци се представят в документацията със символа „?“ (напр. ABC??123??).

            (3)  Ненужното се зачерква.


title: Регламент за изпълнение (ЕС) № 377/2011 на Комисията от 15 април 2011 година относно продажните цени на зърнени култури за десетите индивидуални покани за търг в рамките на тръжните процедури, открити с Регламент (ЕС) № 1017/2010

text:
               16.4.2011

               BG

               Официален вестник на Европейския съюз

               L 102/19

         РЕГЛАМЕНТ ЗА ИЗПЪЛНЕНИЕ (ЕС) № 377/2011 НА КОМИСИЯТА
   от 15 април 2011 година
   относно продажните цени на зърнени култури за десетите индивидуални покани за търг в рамките на тръжните процедури, открити с Регламент (ЕС) № 1017/2010
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1), и по-специално член 43, буква е) във връзка с член 4 от него,
   като има предвид, че:

               (1)

               С Регламент (ЕС) № 1017/2010 на Комисията (2) беше открита продажбата на зърнени култури в Европейския съюз с тръжни процедури съгласно условията, предвидени в Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (3).

               (2)

               В съответствие с процедурата, посочена в член 46, параграф 1 от Регламент (ЕС) № 1272/2009 и в член 4 от Регламент (ЕС) № 1017/2010, с оглед на офертите, получени вследствие на индивидуалните покани за търг, Комисията определя за всяка зърнена култура и за всяка държава-членка минимална продажна цена или решава да не определя минимална продажна цена.

               (3)

               Въз основа на офертите, получени за десетите индивидуални покани за търг, беше решено за някои зърнени култури и за някои държави-членки да бъде определена минимална продажна цена и за други зърнени култури и други държави-членки да не се определя минимална продажна цена.

               (4)

               С цел да се подаде бърз сигнал на пазара и да се гарантира ефективното управление на мярката настоящият регламент следва да влезе в сила в деня на публикуването му в Официален вестник на Европейския съюз.

               (5)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   По отношение на десетите индивидуални покани за търг за продажбите на зърнени култури в рамките на тръжните процедури, открити с Регламент (ЕС) № 1017/2010, за които крайният срок за подаване на оферти изтече на 13 април 2011 г., решенията относно продажната цена за всяка зърнена култура и за всяка държава-членка се посочват в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 април 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 293, 11.11.2010 г., стр. 41.

      (3)  ОВ L 349, 29.12.2009 г., стр. 1.

      ПРИЛОЖЕНИЕ

         Решения по отношение на продажбите

                  (ЕUR/тон)

                  Държава-членка

                  Минимална продажна цена

                  обикновена пшеница

                  ечемик

                  царевица

                  код по КН 1001 90

                  код по КН 1003 00

                  код по КН 1005 90 00

                  Belgique/België

                  X

                  X

                  X

                  България

                  X

                  X

                  X

                  Česká republika

                  X

                  —

                  X

                  Danmark

                  X

                  X

                  X

                  Deutschland

                  X

                  °

                  X

                  Eesti

                  X

                  X

                  X

                  Eire/Ireland

                  X

                  X

                  X

                  Elláda

                  X

                  X

                  X

                  España

                  X

                  X

                  X

                  France

                  X

                  °

                  X

                  Italia

                  X

                  X

                  X

                  Kypros

                  X

                  X

                  X

                  Latvija

                  X

                  X

                  X

                  Lietuva

                  X

                  X

                  X

                  Luxembourg

                  X

                  X

                  X

                  Magyarország

                  X

                  X

                  X

                  Malta

                  X

                  X

                  X

                  Nederland

                  X

                  X

                  X

                  Österreich

                  X

                  X

                  X

                  Polska

                  X

                  X

                  X

                  Portugal

                  X

                  X

                  X

                  România

                  X

                  X

                  X

                  Slovenija

                  X

                  X

                  X

                  Slovensko

                  X

                  X

                  X

                  Suomi/Finland

                  X

                  154,00

                  X

                  Sverige

                  X

                  173,60

                  X

                  United Kingdom

                  X

                  170,25

                  X

                              —

                              не се определя минимална продажна цена (отхвърлени са всички оферти)

                              °

                              няма оферти

                              X

                              няма налице зърнени култури за продажба

                              #

                              неприложимо


title: Регламент за изпълнение (ЕС) 2015/151 на Комисията от 30 януари 2015 година за изменение на приложението към Регламент (ЕС) № 37/2010 по отношение на субстанцията „доксициклин“  Текст от значение за ЕИП

text:
               31.1.2015

               BG

               Официален вестник на Европейския съюз

               L 26/13

         РЕГЛАМЕНТ ЗА ИЗПЪЛНЕНИЕ (ЕС) 2015/151 НА КОМИСИЯТА
   от 30 януари 2015 година
   за изменение на приложението към Регламент (ЕС) № 37/2010 по отношение на субстанцията „доксициклин“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (МДСОК) за фармакологичноактивните субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, трябва да бъдат установени по реда на Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храни от животински произход са посочени в приложението към Регламент (ЕС) № 37/2010 на Комисията (2).

               (3)

               Понастоящем субстанцията доксициклин е включена в таблица 1 от приложението към Регламент (ЕС) № 37/2010 като разрешена субстанция за говеда, свине и птици, приложима за мускул, черен дроб и бъбрек от говеда, с изключение на животни, от които се добива мляко, предназначено за консумация от човека, и за мускул, кожа и мазнина, черен дроб и бъбрек от свине и птици, с изключение на животни, от които се добиват яйца, предназначени за консумация от човека.

               (4)

               В Европейската агенция по лекарствата бе подадено заявление за разширяване на обхвата на съществуващото вписване за доксициклин, така че да включва и зайците.

               (5)

               В съответствие с член 5 от Регламент (ЕО) № 470/2009 Европейската агенция по лекарствата трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни. Комитетът по лекарствените продукти за ветеринарна употреба препоръча установяване на МДСОК от доксициклин за зайци и екстраполация на МДСОК от доксициклин за говеда, свине, птици и зайци към всички видове животни, отглеждани за производство на храни.

               (6)

               Поради това вписването за субстанцията доксициклин в таблица 1 от приложението към Регламент (ЕС) № 37/2010 следва да бъде изменено, за да включва МДСОК за всички видове животни, отглеждани за производство на храни, приложими за мускул, мазнина, черен дроб и бъбрек, с изключение на животни, от които се добиват мляко или яйца, предназначени за консумация от човека.

               (7)

               Целесъобразно е да се предвиди разумен срок, в който заинтересованите страни да предприемат евентуално изискуемите мерки, за да се съобразят с новоустановените МДСОК.

               (8)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Той се прилага от 1 април 2015 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 януари 2015 година.

            За Комисията

            Председател

         Jean-Claude JUNCKER

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 вписването за субстанцията „доксициклин“ се заменя със следното:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Доксициклин

                     Доксициклин

                     Всички видове, отглеждани за производство на храни

                     100 μg/kg
                     300 μg/kg
                     300 μg/kg
                     600 μg/kg

                     Мускул
                     Мазнина
                     Черен дроб
                     Бъбрек

                     За рибите МДСОК за мускул се отнася за „мускул и кожа в естествени пропорции“.
                     МДСОК за мазнина, черен дроб и бъбрек не се прилагат за рибите.
                     За свине и птици МДСОК за мазнина се отнася за „кожа и мазнина в естествени пропорции“.
                     Да не се прилага при животни, от които се добиват мляко или яйца, предназначени за консумация от човека.

                     Антиинфекциозни средства/антибиотици“


title: Регламент за изпълнение (ЕС) 2016/605 на Комисията от 19 април 2016 година за откриване и управление на временна тарифна квота за маслиново масло с произход от Тунис и за изменение на Регламент (ЕО) № 1918/2006

text:
               20.4.2016

               BG

               Официален вестник на Европейския съюз

               L 104/11

         РЕГЛАМЕНТ ЗА ИЗПЪЛНЕНИЕ (ЕС) 2016/605 НА КОМИСИЯТА
   от 19 април 2016 година
   за откриване и управление на временна тарифна квота за маслиново масло с произход от Тунис и за изменение на Регламент (ЕО) № 1918/2006
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 187, букви а)—д) от него,
   като има предвид, че:

               (1)

               С член 1 от Регламент (ЕС) 2016/580 на Европейския парламент и на Съвета (2) се открива, за 2016 и 2017 г., годишна безмитна тарифна квота от 35 000 тона за внос в Съюза на нерафинирано маслиново масло с произход от Тунис, с кодове по КН 1509 10 10 и 1509 10 90.

               (2)

               С член 3 от протокол № 1 към Евро-средиземноморското споразумение за установяване на връзки между Европейските общности и техните държави членки, от една страна, и Република Тунис, от друга (3), изменено с член 3, параграф 1 от Протокола към Евро-средиземноморското споразумение за установяване на връзки на сътрудничество между Европейските общности и техните държави членки, от една страна, и Република Тунис, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз (4), одобрен с Решение 2005/720/ЕО на Съвета (5), се открива тарифна квота за внос при нулева ставка на митото на 56 700 тона маслиново масло с кодове по КН 1509 10 10 и 1509 10 90 с произход изцяло от Тунис и транспортирано директно от там в Съюза. Откриването и управлението на тази тарифна квота е предвидено в Регламент (ЕО) № 1918/2006 на Комисията (6).

               (3)

               От съображения за последователност е целесъобразно временната тарифна квота от 35 000 тона да се управлява по същия начин като постоянната тарифна квота от 56 700 тона.

               (4)

               Регламенти на Комисията (ЕО) № 1345/2005 (7), (ЕО) № 1301/2006 (8) и (ЕО) № 376/2008 (9) следва да се прилагат, без да се накърняват допълнителните условия и дерогации, установени в настоящия регламент.

               (5)

               Следва да се прилага член 3 от Регламент (ЕО) № 1918/2006, в който са установени изискванията за уведомяване и издаване, срокът на валидност на лицензиите за внос и размерът на гаранцията, освен ако в настоящия регламент не е предвидено друго.

               (6)

               За да се предостави по-голяма гъвкавост на операторите по отношение на използването на квотите за внос на нерафинирано маслиново масло с произход от Тунис, следва да се отмени задължението за предоставяне на нотификацията в разбивки по кодове по КН. Поради това Регламент (ЕО) № 1918/2006 следва да бъде съответно изменен.

               (7)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Прилагат се регламенти (ЕО) № 1345/2005, (ЕО) № 1301/2006 и (ЕО) № 376/2008, както и член 3 от Регламент (ЕО) № 1918/2006, освен ако в настоящия регламент не е предвидено друго.
   Член 2
   1.   За 2016 и 2017 г. се открива годишна безмитна тарифна квота с пореден номер 09.4033 („временната квота“) във връзка с вноса в Съюза на нерафинирано маслиново масло с кодове по КН 1509 10 10 и 1509 10 90, с произход изцяло от Тунис и транспортирано директно от тази страна в Съюза, при спазване на условията, установени в настоящия регламент. Обемът на временната квота е 35 000 тона годишно.
   2.   Временната квота може да бъде предоставена само след като цялата годишна квота с пореден номер 09.4032, предвидена в член 2 от Регламент (ЕО) № 1918/2006, е била разпределена.
   3.   Временната квота се открива от 1 януари всяка година. Въпреки това, за 2016 г. се открива временна квота от датата на влизане в сила на настоящия регламент до 31 декември 2016 г.
   Член 3
   Заявленията за лицензии за временната квота се приемат от първия понеделник или вторник след влизането в сила на акта за изпълнение, с който временно се прекратява подаването на заявления за квота с пореден номер 09.4032.
   По отношение на 2016 г. заявленията за лицензии за временната квота се приемат от първия понеделник или вторник след влизането в сила на настоящия регламент.
   Член 4
   В член 3, параграф 2 от Регламент (ЕО) № 1918/2006 второто изречение се заличава.
   Член 5
   Настоящият регламент влиза в сила на седмия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 19 април 2016 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕС) 2016/580 на Европейския парламент и на Съвета от 13 април 2016 г. относно въвеждането на спешни автономни търговски мерки по отношение на Република Тунис (ОВ L 102, 18.4.2016 г., стр. 1).

      (3)  ОВ L 97, 30.3.1998 г., стр. 2. Споразумение, последно изменено с Решение 2006/612/ЕО на Съвета (ОВ L 260, 21.9.2006 г., стр. 1).

      (4)  ОВ L 278, 21.10.2005 г., стр. 3.

      (5)  Решение 2005/720/ЕО на Съвета от 20 септември 2005 г. за подписване на Протокол към Евро-средиземноморското споразумение за установяване на връзки на сътрудничество между Европейските общности и техните държави-членки, от една страна, и Република Тунис, от друга страна, като се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз (ОВ L 278, 21.10.2005 г., стр. 1).

      (6)  Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).

      (7)  Регламент (ЕО) № 1345/2005 на Комисията от 16 август 2005 г. относно установяване на подробни правила за приложение на системата на лицензии за внос на маслиново масло (ОВ L 212, 17.8.2005 г., стр. 13).

      (8)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      (9)  Регламент (ЕО) № 376/2008 на Комисията от 23 април 2008 г. за определяне на общи подробни правила за прилагане на режима на лицензии за внос и износ и сертификати за предварително фиксиране за селскостопанските продукти (ОВ L 114, 26.4.2008 г., стр. 3).


title: Регламент за изпълнение (ЕС) 2016/2073 на Комисията от 23 ноември 2016 година относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2016 година

text:
               26.11.2016

               BG

               Официален вестник на Европейския съюз

               L 320/25

         РЕГЛАМЕНТ ЗА ИЗПЪЛНЕНИЕ (ЕС) 2016/2073 НА КОМИСИЯТА
   от 23 ноември 2016 година
   относно възстановяването, в съответствие с член 26, параграф 5 от Регламент (ЕС) № 1306/2013 на Европейския парламент и на Съвета, на бюджетните кредити, пренесени от финансовата 2016 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 26, параграф 6 от него,
   след консултации с Комитета по земеделските фондове,
   като има предвид, че:

               (1)

               В съответствие с член 169, параграф 3 от Регламент (ЕС, Евратом) № 966/2012 на Европейския парламент и на Съвета (2) бюджетните кредити, за които няма поети задължения и които се отнасят до дейностите, финансирани по линия на Европейски фонд за гарантиране на земеделието (ЕФГЗ), както са посочени в член 4, параграф 1 от Регламент (ЕС) № 1306/2013, могат да бъдат пренесени за следващата финансова година. Този пренос е ограничен до 2 % от първоначалните бюджетни кредити и до размера на корекцията на преките плащания, посочен в член 8 от Регламент (ЕС) № 1307/2013 на Европейския парламент и на Съвета (3), който се е прилагал през предходната финансова година. Това може да доведе до допълнителни плащания към крайните получатели, които са били обект на такава корекция.

               (2)

               В съответствие с член 26, параграф 5 от Регламент (ЕС) № 1306/2013, чрез дерогация от член 169, параграф 3 от Регламент (ЕС, Евратом) № 966/2012, държавите членки възстановяват преноса, посочен в член 169, параграф 3 от Регламент (ЕС, Евратом) № 966/2012, на крайните получатели, които подлежат на ставката за корекция през финансовата година, към която са пренесени бюджетните кредити. Това възстановяване се прилага само за крайни бенефициери в тези държави членки, в които през предходната финансова година се е прилагала финансова дисциплина (4).

               (3)

               При определянето на размера на преноса за възстановяване се вземат предвид, в съответствие с член 26, параграф 7 от Регламент (ЕС) № 1306/2013, сумите за резерва, предназначен за кризи в селскостопанския сектор и посочен в член 25 от същия регламент, които не са предоставени за мерки при кризи до края на финансовата година.

               (4)

               В съответствие с член 1, параграф 1 от Регламент (ЕС) 2015/1146 на Европейския парламент и на Съвета (5) финансовата дисциплина се прилага за директните плащания по отношение на календарната 2015 година, за да се създаде резерв за кризи в размер на 441,6 милиона евро. Резервът за кризи не е бил използван през финансовата 2016 година.

               (5)

               Въз основа на декларациите за разходи на държавите членки за периода от 16 октомври 2015 г. до 15 октомври 2016 г., намалението съгласно механизма за финансова дисциплина, действително приложено от държавите членки през финансовата 2016 година, възлиза на 435 милиона евро.

               (6)

               Вследствие на това неизползваните бюджетни кредити, съответстващи на сумата от 435 милиона евро от механизма за финансова дисциплина, приложена през финансовата 2016 година, която остава в рамките на ограничението от 2 % от първоначалните бюджетни кредити, може да бъде пренесена към финансовата 2017 година след решение на Комисията в съответствие с член 169, параграф 3, пета алинея от Регламент (ЕС, Евратом) № 966/2012.

               (7)

               С цел да гарантира, че възстановяването на тези бюджетни кредити за крайните получатели продължава да е пропорционално на размера на корекцията съгласно механизма за финансова дисциплина, е целесъобразно Комисията да определи размера на сумите за възстановяване, с които разполагат държавите членки.

               (8)

               За да се избегне държавите членки да бъдат задължени да предоставят допълнително плащане за това възстановяване, настоящият регламент следва да се прилага от 1 декември 2016 г. Следователно сумите, определени с настоящия регламент, са окончателни и се прилагат, без да се засяга прилагането на намаления в съответствие с член 41 от Регламент (ЕС) № 1306/2013, за всички други корекции, отчетени в решението относно месечните плащания за възстановяване на разходите, извършени от разплащателните агенции на държавите членки за октомври 2016 г., в съответствие с член 18, параграф 3 от Регламент (ЕС) № 1306/2013, и за евентуални удръжки и допълнителни плащания, които следва да бъдат извършени в съответствие с член 18, параграф 4 от посочения регламент, или за евентуални решения, които ще бъдат взети в рамките на процедурата по уравняване на сметките.

               (9)

               В съответствие с член 169, параграф 3 от Регламент (ЕС, Евратом) № 966/2012 бюджетните кредити, за които няма поети задължения, могат да се пренасят само за следващата финансова година. Поради това е целесъобразно Комисията да определи датите за допустимост за разходите на държавите членки във връзка с възстановяване на разходите в съответствие с член 26, параграф 5 от Регламент (ЕС) № 1306/2013, като се вземе предвид селскостопанската финансова година по смисъла на член 39 от посочения регламент.

               (10)

               С цел да се вземе предвид краткият период между съобщаването на усвояването на бюджетните кредити на ЕФГЗ за 2016 г. при споделено управление за периода от 16 октомври 2015 г. до 15 октомври 2016 г. от държавите членки и необходимостта от прилагането на настоящия регламент от 1 декември 2016 г., настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Сумите на бюджетните кредити, които ще бъдат пренесени от финансовата 2016 година в съответствие с член 169, параграф 3 от Регламент (ЕС, Евратом) № 966/2012 и които, в съответствие с член 26, параграф 5 от Регламент (ЕС) № 1306/2013, се предоставят на разположение на държавите членки за възстановяване на крайните получатели, които подлежат на ставката за корекция през финансовата 2017 година, са определени в приложението към настоящия регламент.
   Сумите, които ще бъдат пренесени, са предмет на решение за пренос от страна на Комисията в съответствие с член 169, параграф 3, пета алинея от Регламент (ЕС, Евратом) № 966/2012.
   Член 2
   Разходите на държавите членки във връзка с възстановяването на пренесени бюджетни кредити са допустими за финансиране от Съюза само ако съответните суми са били платени на бенефициерите преди 16 октомври 2017 г.
   Член 3
   Настоящият регламент влиза в сила в деня на публикуването му в Официален вестник на Европейския съюз.
   Той се прилага от 1 декември 2016 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 ноември 2016 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 549.

      (2)  Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (ОВ L 298, 26.10.2012 г., стр. 1).

      (3)  Регламент (ЕС) № 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) № 637/2008 на Съвета и Регламент (ЕО) № 73/2009 на Съвета (ОВ L 347, 20.12.2013 г., стр. 608).

      (4)  В съответствие с член 8, параграф 2 от Регламент (ЕС) № 1307/2013 финансова дисциплина не се прилага през 2016 г. в България, Хърватия и Румъния.

      (5)  Регламент (ЕС) 2015/1146 на Европейския парламент и на Съвета от 8 юли 2015 година за определяне на предвидената в Регламент (ЕС) № 1306/2013 ставка на корекция на директните плащания за календарната 2015 г. (ОВ L 191, 17.7.2015 г., стр. 6).

      ПРИЛОЖЕНИЕ

         Налични суми за възстановяване на пренесени бюджетни кредити

                  (Суми в евро)

                  Белгия

                  6 414 552

                  Чешка република

                  11 049 216

                  Дания

                  10 864 696

                  Германия

                  60 049 657

                  Естония

                  1 293 797

                  Ирландия

                  13 600 170

                  Гърция

                  17 254 566

                  Испания

                  55 869 779

                  Франция

                  90 755 440

                  Италия

                  39 147 477

                  Кипър

                  368 399

                  Латвия

                  1 676 449

                  Литва

                  3 462 420

                  Люксембург

                  416 787

                  Унгария

                  15 068 124

                  Малта

                  34 366

                  Нидерландия

                  8 963 299

                  Австрия

                  7 080 542

                  Полша

                  25 435 226

                  Португалия

                  6 735 448

                  Словения

                  987 364

                  Словакия

                  5 646 824

                  Финландия

                  6 067 712

                  Швеция

                  7 922 613

                  Обединено кралство

                  38 847 027


title: Регламент за изпълнение (ЕС) № 698/2012 на Комисията от 25 юли 2012 година относно класирането на някои стоки в Комбинираната номенклатура

text:
               31.7.2012

               BG

               Официален вестник на Европейския съюз

               L 203/34

         РЕГЛАМЕНТ ЗА ИЗПЪЛНЕНИЕ (ЕС) № 698/2012 НА КОМИСИЯТА
   от 25 юли 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:

               (1)

               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.

               (2)

               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.

               (3)

               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.

               (4)

               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).

               (5)

               Мерките, предвидени в позиции 1 и 3 от приложението към настоящия регламент, са в съответствие със становището на Комитета по Митническия кодекс; Комитетът по Митническия кодекс не е изразил становище относно позиция 2 от приложението към настоящия регламент в срока, определен от неговия председател,

         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 25 юли 2012 година.

            За Комисията, от името на председателя,
         Algirdas ŠEMETA

            Член на Комисията

      (1)  ОВ L 256, 7.9.1987 г., стр. 1.

      (2)  ОВ L 302, 19.10.1992 г., стр. 1.

      ПРИЛОЖЕНИЕ

                  Описание на стоките

                  Класиране
                  (код по КН)

                  Основания

                  (1)

                  (2)

                  (3)

                              1.

                              Многофункционален апарат (така нареченият „мултимедиен център за моторни превозни средства“) от вида, използван в моторни превозни средства, състоящ се от два основни компонента:

                                          —

                                          приемен апарат за сигнали на радиоразпръскването, комбиниран с възпроизвеждащо устройство за CD/DVD;

                                          —

                                          падащ цветен течнокристален екран от сензорен тип с диагонал приблизително 17,5 cm (7 инча) и формат на изображението 16:9

                                    Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане.
                              Апаратът е представен с дистанционно управление.
                              Към апарата може да бъде свързан допълнителен екран.

                  8528 59 40

                  Класирането се определя от общи правила 1, 3, буква в) и 6 за тълкуване на Комбинираната номенклатура и от описанието на кодове по КН 8528, 8528 59 и 8528 59 40.
                  Апаратът се състои от компоненти, способни да изпълняват различни функции (възпроизвеждане на звук, възпроизвеждане на изображение, радиоразпръскване, показване на видеоматериали), нито една от които не придава основния му характер с оглед на проектирането и замисъла му.
                  Следователно, при прилагане на ОПТ 3, буква в), апаратът трябва да бъде класиран в код по КН 8528 59 40 като други цветни монитори с екран с течнокристална технология на изображението.

                              2.

                              Многофункционален апарат (така нареченият „мултимедиен център за моторни превозни средства“) от вид, използван в моторни превозни средства, с приблизителни размери 17 × 5 × 16 cm.
                              В една и съща кутия той обединява приемен апарат за сигнали на радиоразпръскването, апарат за възпроизвеждане на звук и изображение и цветен течнокристален екран с диагонал приблизително 8 cm (3,5 инча).
                              Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане.
                              Апаратът може също да възпроизвежда звук и изображение от флаш памет с интерфейс USB.
                              Апаратът е представен с дистанционно управление.
                              Към апарата може да бъде свързан допълнителен екран.

                  8528 59 40

                  Класирането се определя от общи правила 1, 3, буква в) и 6 за тълкуване на Комбинираната номенклатура и от описанието на кодове по КН 8528, 8528 59 и 8528 59 40.
                  Апаратът се състои от компоненти, способни да изпълняват различни функции (възпроизвеждане на звук, възпроизвеждане на изображение, радиоразпръскване, показване на видеоматериали), нито една от които не придава основния му характер с оглед на проектирането и замисъла му.
                  Следователно, при прилагане на ОПТ 3, буква в), апаратът трябва да бъде класиран в код по КН 8528 59 40 като други цветни монитори с екран с течнокристална технология на изображението.

                              3.

                              Многофункционален апарат (така нареченият „мултимедиен център за моторни превозни средства“) от вид, използван в моторни превозни средства.
                              В една и съща кутия той обединява приемен апарат за сигнали на радиоразпръскването, апарат за възпроизвеждане на звук и изображение, апарат за радионавигация и цветен течнокристален екран с диагонал приблизително 18 cm (7 инча) и формат на изображението 16:9.
                              Апаратът е оборудван с електрически съединители, позволяващи приемане на видеосигнали от външни източници, като например камера за обратно виждане или избирач на каналите (тунер) за стандарта DVB-T.
                              Апаратът може също да възпроизвежда звук и изображение от карта с памет.
                              Апаратът е представен с две дистанционни управления.
                              Към апарата може да бъде свързан допълнителен екран.

                  8528 59 40

                  Класирането се определя от общи правила 1, 3, буква в) и 6 за тълкуване на Комбинираната номенклатура и от описанието на кодове по КН 8528, 8528 59 и 8528 59 40.
                  Апаратът се състои от компоненти, способни да изпълняват различни функции (възпроизвеждане на звук, възпроизвеждане на изображение, средство за радионавигация, радиоразпръскване, показване на видеоматериали), нито една от които не придава на апарата основния му характер с оглед на проектирането и замисъла му.
                  Следователно, при прилагане на ОПТ 3, буква в), апаратът трябва да бъде класиран в код по КН 8528 59 40 като други цветни монитори с екран с течнокристална технология на изображението.